cyanic-selkie/wikianc huggingface dataset:
भारत का दूतावास, स्टॉकहोम
अभी के लिए, दूतावास स्वीडन सहित लातविया के लिए भी कार्य करता है, जबकि लातविया भारत को अपने राजधानी रीगा में दूतावास प्रारभ करने के लिए अहवाहन कर चुका है, जिस पर अभी चर्चा विमर्श दोनों पक्षों के द्वारा हो रही है।
दूतावास वर्ष 1948 में स्वतंत्रता के बाद खोल गया था।
इतिहास
दूतावास स्टॉकहोम के ओल्ड टाउन में सेर्बेरस क्वार्टर के भीतर, कोर्नहैमस्टॉर्ग 4 में बकौस्का हाउस में स्थित है। पिछले पते स्ट्रैंडवेगन 47 (1948-58), वस्त्र ट्रैडगार्ड्सगटन 15 (1959-72) और एडॉल्फ फ्रेड्रिक्स किर्कोगाटा 12 (1972-2020) थे। वर्तमान में, स्टॉकहोम के "इंडिया हाउस" में राजदूत का निवास हैं। 1950 में, चीनी राजदूत का निवास था, जिसे बाद में भारतीय राजदूत के लिए दिया गया।
राजदूत
वर्ष 1948-49 से भारत स्वीडन में लिए अपने राजदूत भेजता है:
पालघर जिला
पालघर महाराष्ट्र का एक जिला हैं। महाराष्ट्र सरकार द्वारा १ अगस्त २०१४ को पालघर ३६वा जिला घोषित किया गया।
छाबरा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
शेर सिंह राणा
पंकज सिंह उर्फ समशेर सिंह राणा एक राजनीतिज्ञ है, इन्होंने 2001 मैं सम्बन्धित एक भारतीय डकैत से सांसद बनी फूलन देवी की हत्या की। अगस्त 2014 में, राणा को आजीवन कारावास और देवी की हत्या के लिए ₹100,000 (लगभग US$1,600) का जुर्माना, साथ ही साथ साजिश के आरोप, 10 साल की सजा सुनाई गई थी। राणा अब एक राजनेता के रूप में काम करते हैं और उनकी अपनी राजनीतिक पार्टी है।
जेल से फरार
लगभग तीन साल पश्चात 17 फरवरी 2004 को राणा तिहाड़ जेल से फरार हो गया। लेकिन 17 मई 2006 को राणा को एक बार फिर कोलकाता के एक गेस्ट हाउस से गिरफ्तार कर लिया गया। अगस्त 2014 में दिल्ली की एक निचली अदालत ने फूलन देवी हत्याकाण्ड के दोषी शेर सिंह राणा को उम्रकैद तथा 1 लाख रुपये के जुर्माने की सजा सुनाई।
तिहाड़ जेल से फरार
राणा 17 फरवरी 2004 को दोस्त संदीप की मदद से तिहाड़ जेल से फरार हो गया,संदीप ने पुलिस के वेश में राणा को हरिद्वार के दरबार में ले जाने का नाटक किया. और बाद में राणाजी मुरादाबाद गय और एक होटल में चेक-इन किया। राणाजी ने फिर उनके रिश्तेदारों से संपर्क किया जिन्होंने उन्हें संदीप के माध्यम से 1 लाख रुपये भेज दिये.फिर राणाजी वहाँ से रांची चले गए और उन्होंने अपने मित्र संजय गुप्ता के नाम से पासपोर्ट के लिए आवेदन किया.
पासपोर्ट के लिए दो महीने के इंतजार के दौरान, राणाजी गया और वाराणसी गए, जहां उन्होंने अपने फाइनेंसर सुभाष ठाकुर से मुलाकात की, जो तब स्थानीय जेल में बंद थे। राणा इसके बाद कोलकाता गए, जहां उन्होंने तीन महीने का बांग्लादेश वीजा प्राप्त किया। राणा ने संजय के रूप में प्रस्तुत होकार खुलना में किराए के लिए एक घर लिया और वहीं रहने लगे, बांग्लादेश भाग फरार होन के बाद, रणजी ₹16,500 में एक सैटेलाइट फोन खरीदा ताकि वह बिना ट्रैक किए अपने रिश्तेदारों और दोस्तों से संपर्क कर सके। और फिर दुबई से अफगानिस्तान की यात्रा की, - उन्हें व्यक्तिगत खर्च के रूप में लगभग ₹15,000 से ₹20,000 प्रति माह मिलते रहे. उनकी बहादुरी और बुद्धिमत्ता की हिंदू क्षत्रिय (राजपूत) सेना ने प्रशंसा की।
2012 विधानसभा चुनाव
शेर सिंह राणा ने 2012 में उत्तर प्रदेश के जेवर से निर्दलीय चुनाव भी लड़ा।
श्योराणो की ढ़ाणीया
श्योराणो की ढ़ाणीया काहिरा नोखा बीकानेर
<mapframe latitude="27.3227941" longitude="73.3722608" zoom="19" width="200" height="100" />।
वज्रमुष्टि
वज्रमुष्टि एक शस्त्र भी है और कुश्ती का एक प्रकार भी जिसमें इस हथियार का उपयोग किया जाता है। इस शस्त्र को इन्द्रमुष्टि भी कहते हैं। यह शस्त्र हाथी-दाँत का या भैंसे के सींग का बना होता है।
बज्रमुष्टि का प्रथम उल्लेख चालुक्य राजा सोमेश्वर तृतीय (1124–1138) द्वारा रचित मानसोल्लास में मिलता है। किन्तु ऐसा अनुमान लगाया जाता है कि यह शस्त्र मौर्यकाल से ही अस्तित्व में है। ज्येष्ठिमल्ल नामक कृष्णपूजक जाति वज्रमुष्टि तथा मल्लयुद्ध की कला का अभ्यास करने वाली प्रसिद्ध जाति थी। मल्लपुराण इसी जाति से सम्बन्धित है जिसकी रचना अनुमानतः १३वीं शताब्दी में हुई थी।
स्नेह सिद्धान्त
स्नेह सिद्धान्त में जॉन बाल्बी ने मनुष्य की विशेष अन्यों से मज़बूत स्नेह बंधन बनाने की प्रवृत्ति को वैचारिक रूप दिया, तथा विरह से उत्पन्न व्यक्तित्व की समस्याओं व संवेगात्मक पीड़ा के साथ-साथ चिंता, गुस्से, उदासी तथा अलगाव की व्याख्या की। बच्चे के जन्म के समय उसके चारों ओर के वातावरण में माँ की अहम् भूमिका है। बच्चे का पहला सम्बन्ध माँ से आरम्भ होता है। स्मिथ कहते हैं कि कुदरत ने इस रिश्ते को मज़बूत बनाया है, तो समाज, धर्म और साहित्य ने माँ और बच्चे के स्नेह को पवित्रता प्रदान की।
इस लेख में, समाजशास्त्रियों की मानव समाज में प्रेममूलक सम्बन्धों की दो अवधारणाओं की चर्चा के बाद, स्नेह की वैकल्पिक सोच के संदभ में, लारेन्ज़ के हंस, बतख आदि पक्षियों के चूज़ों, तथा हार्लो के बंदर के बच्चों, पर अध्ययनों का संक्षिप्त वर्णन देकर, बाल्बी के स्नेह सिद्धान्त को रखा गया है। और अंत में स्नेह सिद्धान्त के अन्य क्षेत्रों में बढ़ते दायरे पर नज़र डाली गयी है।
स्नेह की दो प्रचलित अवधारणायें
बच्चे और माँ का रिश्ता समाज की नीव है, यह विचार अमेरिका के हैरी हार्लो तथा इंग्लैंड के जॉन बाल्बी ने १९५८ में, अलग-अलग शोध पत्रों में प्रस्तुत किया। इससे पहले समाजशास्त्रियों में समूह के आधार के बारे में दो अवधारणायें प्रचलित थीं। पहली सीखने के सिद्धान्त से जुड़ी है, और इसका सम्बन्ध व्यवहारवादियों की मान्यता से है कि नवजात बच्चे को दूध चाहिए, जो माँ देती है, इसलिए बच्चा माँ के निकट रहता है। मनोविश्लेषणवादियों ने इसमें काम या sex की प्रवृत्ति को जोड़ा, जिसके कई आयाम हैं, जॉन बाल्बी ने इनका उल्लेख अपने शोध पत्र में विस्तार से किया है। इन दोनों अवधारणाओं के बारे में कोई ठोस सबूत न होने के कारण हार्लो और बाल्बी ने इन्हें नकार दिया, और इसका विकल्प ढूँढने लगे। और दोनों का ध्यान जंतुओं के व्यवहार पर प्राकृतिक वातावरण में हो रहे अध्ययनों पर गया, जिसे इथोलाजी कहते हैं।
इम्प्रिन्टिंग या अध्यंकन
एक इथोलाजिस्ट लारेंज़ ने कुछ पक्षियों हंस, बतख आदि पर अध्ययनों में देखा था कि चूज़ा अपनी माँ के पीछे साथ-साथ चले इसी में उसकी सुरक्षा है, तथा उसे खाना ढूंडने और तैरने का अनुभव भी होगा। हंस या बतख के चूजों में, लारेंज़ के अनुसार, इस तरह से जल्दी सीखने, अध्यंकन के लिए वातावरण से तीन तरह के उत्तेजक ज़रूरी हैं, (१) चूज़े की आवाज़ के उत्तर में एक किसम की आवाज़; (२) कोई वस्तु चूज़े से दूर जा रही हो; (३) वह वस्तु समय-समय पर आवाज़ निकाले। अक्सर यह वस्तु चूज़े की माँ होगी, क्योंकि चूज़े के अंडे से बाहर निकलते समय वही पास में होती है। माँ की जगह, यदि कोई आदमी हो तो चूज़ा उसी के पीछे चलेगा, पर यह तीनो गुण उसमें होने चाहिए। अध्यंकन का मतलब नवजात शिशु के मन पर माँ या देख-भाल करने वाले की आकृति की छाप पड़ने से है। लारेंज़ ने यह खोज १९३५ में की थी। जब एक बार चूज़े में यह ठप्पा या imprint पड़ जाता है, इसमें परिवर्तन आसानी से नहीं होता। अर्थात हंस के चूज़े में यदि अंडे से बाहर निकलने के एकदम बाद यदि हंस का ठप्पा लग जाये तो वह जीवन भर हंस के पीछे चलेगा। यदि चूज़े में पहली छवि आदमी की बनी तो वह आदमी के पीछे चलेगा, हंस के पीछे नहीं। वह आदमी पतली लड़की हो या बूढा मर्द, कोई फरक नहीं पड़ेगा। सबसे चौंकाने वाली बात, लारेंज़ के लिए थी, हंस के चूज़े को पालने वाली माँ यदि दूसरी प्रजाति की थी, कुछ सालों बाद जब यह चूज़ा व्यस्क हुआ, तो प्रजनन के लिए उसी प्रजाति के पक्षी को चुना जो पालने वाली माँ की प्रजाति का था, हंस नहीं। यही परिणाम बाद में भेड़ में भी देखे गए, जिनका वर्णन नीचे किया गया है।
लारेंज़ ने लिखा है कि, यद्यपि अध्यंकन सीखने के अंतर्गत आता है, किन्तु इसमें अधिगम या सीखने की तरह प्रलोभन की ज़रुरत नहीं है। यह जंतुओं में एक ऐसी प्रक्रिया है जो प्राकृतिक अवस्था में बच्चे का माँ से प्रगाढ़ सम्बन्ध बनाने में सहायक है और इसका दूरगामी असर होता है।
लारेंज़ की अध्यंकन की खोज तथा इथोलाजी का असर जॉन बाल्बी की सोच पर भी पड़ा। इसके साथ एक महत्पूर्ण बात जो स्नेह सिद्धान्त की आधारशिला मज़बूत करने में सहायक हुई, वह थी हार्लो और बाल्बी के बीच विचारों का आदान-प्रदान। इसमें माध्यम थे इथोलाजिस्ट राबर्ट हाइंड, जो उस समय इंग्लैंड में बंदरों में माँ और बच्चे के व्यवहार का अध्ययन कर रहे थे। हार्लो और बाल्बी इस बात से प्रभावित थे कि नवजात शिशु के सहज व्यवहार उसे माँ से जोड़ते हैं। हार्लो ने इसे बंदर के बच्चे पर प्रयोंगो से सिद्ध किया तथा बाल्बी ने मनुष्य के बच्चों पर जानकारी इकट्ठी की और इसे वैचारिक रूप दिया।
बंदरों में बच्चे और माँ का सम्बन्ध
हार्लो ने व्यवहारवादियों और मनोविश्लेषकों पर प्रहार करते हुए कहा, हालाँकि यह सही है कि माँ बच्चे की दूध की ज़रुरत पूरी करती है इसलिए उससे सम्बन्ध बन सकता है, परन्तु ऐसे सम्बन्ध किसी भी वस्तु से बन सकते हैं और वह जल्दी टूट भी जाते हैं। इसलिए उन सहज व्यवहारों का अध्ययन होना चाहिए जो माँ को स्नेह के रिश्तों में बांधते हैं। उन्होंने आगे लिखा, क्योंकि मानव के नवजात शिशु पर इस तरह के प्रयोग नहीं हो सकते, इसलिए बंदर के बच्चों को चुना। तब तक हार्लो प्रयोगशाला में बंदर के बच्चों को ६ से १२ घंटे के भीतर माँ से अलग कर, उनको पालने में सफल हो चुके थे। नए प्रयोगों में हार्लो को, बाल्बी द्वारा मनुष्य के बच्चों में देखे गए दो सहज व्यवहार के बारे में, बंदर के बच्चों में पर्याप्त समानता मिली, जैसे, नवजात शिशु का नरम वस्तु से चिपकना तथा उसके साथ ज्यादा समय बिताना। इतना ही नहीं, हार्लो ने पाया कि लगभग ३०० दिन की उम्र के बंदर के बच्चे नरम कपड़े से लिपटी माँ का पर्याय या cloth mother surrogate को निहारने में भी ज्यादा समय देने लगे। अगले कई सालों में जो प्रयोग हुए उनका सारांश मार्ग्रेट हार्लो और हैरी हार्लो ने १९६६ में एक शोध पत्र में दिया है। इस शोध पत्र में उन्होंने लिखा कि काम या sex की सहज प्रवृत्ति मानव और बंदर में समूह को बांधने का आधार खो चुकी है। वह आगे लिखते हैं कि बंदर के बच्चे के सामाजिक विकास पर विस्कान्सिन विश्वविद्यालय में जो खोज हुई है उससे पांच प्रेममूलक तंत्रों या affectional systems का पता लगा, जो इन बंदरों में सामाजिक सम्बन्धों का आधार है। यह पांच प्रेममूलक तंत्र हैं—बच्चा-माँ स्नेह तंत्र; बच्चा-बच्चा स्नेह तंत्र; विषम लिंगी स्नेह तंत्र; मातृत्व स्नेह तंत्र; तथा पितृत्व स्नेह तंत्र। अंत में उन्होंने लिखा है कि यह पांच स्नेह तंत्र नर-वानर समूह या primates के विकास में महत्वपूर्ण रहे होंगे। इनसे समूह के सदस्यों में मेल-जोल बनाए रखने में मदद मिली होगी, जिससे समूह में सहयोग पनपा, बाहरी ताकतों से जूझने की क्षमता बढ़ी, और बच्चे को सीखने का वातावरण मिला। स्नेह के दूरगामी परिणामों के बारे में इससे भी और अधिक जानकारी बंदरों पर हुए उन प्रयोगों से मिली जो हैरी हार्लो और उनके साथियों ने बंदर के बच्चों को उनकी माँ से अलग कर, विस्तार में कई सालों तक देखे, जिनका वर्णन हार्लो और मीअर्स ने एक किताब में किया है, तथा मनुष्य में बाल्बी ने माँ से अलगाव और माँ के विलोप का बच्चे पर असर स्नेह सिद्धांत के खण्ड-२ और खण्ड-३ में किया जिसका परिचय अगले भाग में दिया गया है।
बाल्बी का स्नेह सिद्धान्त
बाल्बी ने लिखा है कि स्नेह सिद्धान्त पर कार्य १९५६ में शुरू हुआ और अनेक शोधपत्रों में इससे जुडी वैज्ञानिक समस्याओं पर १९५३ से १९६३ तक विवेचना की गयी, लेकिन स्नेह सिद्धान्त का मुख्य प्रारूप स्नेह और विलोप या Attachment and Loss तीन खण्डों में—१९६९(१९९७) में खण्ड-१; १९७३ में खण्ड-२; तथा, १९७८ में खण्ड-३, छपा। बाल्बी और उनकी सहयोगी एन्स्वर्थ ने इन तीन खण्डों में छपे मुख्य विचारों तथा इससे जुड़ी खोजों के इतिहास पर प्रकाश डालते हुए लिखा कि वह दोनों शैक्षिक व्यवसाय में आने से पहले ही बच्चों के व्यक्तित्व के विकास में माता-पिता के योगदान पर काम कर रहे थे, विशेषकर वह बच्चे जो अकेले रह जाते हैं, जिन्हें माँ का प्रेम नहीं मिलता। वह आगे लिखते हैं, कि बाल्बी का पहला अध्ययन जो ४४ यूवा चोरों पर था, पता चला कि इन बच्चों में अधिकतर ऐसे थे जिन्हें स्नेह नहीं मिला। इसके बाद विश्व स्वस्थ्य संगठन के लिए बाल्बी ने एक रिपोर्ट तैयार की, जो मातृत्व का बच्चे के मानसिक स्वास्थ्य में योगदान से जुड़ी थी, और इसका मुख्य उद्देश्य बच्चे की परवरिश से स्नेह का विकास करना था।
बाल्बी के खण्ड-२ में बच्चे के उन सहज व्यवहारों पर विशेष ध्यान दिया गया है जो स्नेह की वस्तुओं से अलगाव के कारण पैदा होते हैं, और साथ में ऐसी स्थितियां जिन में स्नेह तंत्र कार्यान्वित होते हैं। बाल्बी के अनुसार यह बच्चों के अलग-अलग व्यक्तित्व के विकास का आधार है, जैसे कुछ बच्चे डरपोक होगे, या कुछ में स्नेह से जुड़ी चिंता ज़्यादा होगी। इसके अतिरिक्त बच्चे के सामान्य विकास में स्नेह के मज़बूत आधार पर भी बल दिया गया है।
बाल्बी के खण्ड-३ के शुरू में संज्ञान की उन प्रक्रियाओं का वर्णन है जो सूचनाओं के अचेतन रूप से संयोजन में सहायक हैं। इनका आन्तरिक कार्यकारी प्रारूपों के विकास में विशेष महत्त्व बताया गया है। इस खण्ड में मुख्य ध्यान व्यस्क व्यक्ति में शोक पर है। स्नेह की वस्तु के विलोप या चले जाने से व्यक्ति चार अवस्थाओं से गुजरेगा—सुन्नता; स्नेह की वस्तु की तरस और गुस्सा; अव्यवस्था और निराशा; तथा, पुनःसंयोजन का प्रयास और उदासी।
स्नेह सिद्धान्त का प्रसार
स्नेह सिद्धान्त के जंतुओं में बढ़ते आधार को देखकर, एलिसन जौली लिखती है, उद्विकास की प्रक्रिया में बच्चे और माँ के बीच एक सशक्त, प्रचुर और व्यक्तिगत सम्बन्ध का चयन होता है, जिसका नाम शायद प्यार है। यद्यपि हार्लो ने इन प्रेममूलक सम्बंधों को बंदर में बच्चे और माँ, तथा बाल्बी ने मनुष्य में बच्चे और उसकी देखभाल करने वाले व्यक्ति, तक सीमित रखा, पर उन्होंने, जौली कहती है, स्नेह को सामाजिक जीवन का आधार बताया। लेख के इस भाग में, हार्लो और बाल्बी के विचारों के बढ़ते आधार का अंदाज़ा, स्तनधारियों में चूहे से लेकर बंदर, और मनुष्यों में भक्त और उसके अराध्य देव के रिश्ते, पर होने वाले अध्ययनों से लग जायेगा।
स्तनधारियों में आपसी मेल-जोल
केंडल के अनुसार मनुष्यों, और वास्तव में सभी स्तनधारियों में बच्चे के आरंभ के वातावरण का सबसे मुख्य अंग माँ है। वह आगे लिखते हैं कि द्वितीय विश्व युद्ध के समय परिवार के टूटने से बच्चों का माँ-बाप से रिश्तों का अभाव, उनके विकास के लिए दुर्भाग्यपूर्ण था। केंडल लिखते हैं, हार्लो द्वारा बंदर के बच्चों पर किये गए प्रयोंगों से इस विचार को वैज्ञानिक आधार मिला, परन्तु इसमें मुख्य योगदान बाल्बी का रहा।
चूहों पर हुए प्रयोग
दो महत्वपूर्ण बातें जिनकी ओर केंडल ने ध्यान दिलाया है। एक, माँ-बाप अपने बच्चे के व्यवहार से संवेगात्मक रूप से जुड़े होते हैं, जिसमें मुख्य बात है बच्चे को ख़ुशी और दुःख देने वाली घटनाओं का निवारण। दो, मनुष्य और जंतुओं में पहले २-३ साल तक बच्चा नीहित स्मृति तंत्र पर निर्भर रहता है जो अचेतन होता है, उम्र बढ़ने के साथ उसमें जो परिवर्तन होते हैं वह चेतन या स्पष्ट स्मृति तंत्र बनाते हैं। यह दोनों बातें, केंडल के अनुसार, मनुष्यों और जंतुओं में स्नेह के तंत्रों के लिए महत्वपूर्ण हैं। केंडल ने बताया कि चूहे (rats and mice) में जब बच्चे को माँ से अलग किया जाता है, तो उनमें ऐसे व्यवहार देखे गए जैसे आदमी के बच्चे में माँ से अलग करने पर देखे गए, मुख्यतः पहले विरोध, और फिर उदासी की अवस्था। इसका असर हाईपोथेलेमिक-पिटयुईटेरी-एड्रिनल तंत्र में देखा गया। यह परिवर्तन ऐसी रासायनिक प्रक्रियाओं को जन्म देते हैं जो बच्चे के चेतन या स्पष्ट स्मृति तंत्र में बाधा डालती है। अर्थात यह स्मृति तंत्र या तो विकसित नहीं हो पाता, या ठीक से नियंत्रण नहीं कर पता जब भी तनाव की परिस्थिति हो।
भेड़-बकरियों के रेवड़
भेड़ और बकरियां, प्राकृतिक और पालतू दोनों अवस्थाओं, में समूह या रेवड़ में रहती हैं। मेमने का समूह के साथ लगाव हो यह मेमने और समूह दोनों के लिए ज़रूरी समझा गया है। स्मिथ ने इस लगाव या सम्बन्ध के विकास का भेड़ में अध्ययन के दौरान देखा कि मेमना जन्म के थोड़े समय बाद खड़ा होकर अपने सिर को ऐसी वस्तु के नीचे डालता है जो उसके कन्धों के बराबर है। आम तौर से यह भेड़ की अगली या पिछली टांगों के बीच की जगह होती है, इसके साथ-साथ भेड़ भी मेमने का चाटती ओर सूंघती है, तथा सिर और मूंह से सहलाती है। स्मिथ ने इन व्यवहारों का वर्णन करते हुए लिखा है कि इस सम्पर्क से एक ओर माँ अपने बच्चे की छवि अपने मस्तिष्क में बनती है, दूसरी ओर मेमना का माँ से सम्बन्ध बनता है। यदि मेमने और भेड़ या बकरी के बीच यह सम्बन्ध आरम्भ में नहीं बन पाता तो भेड़ या बकरी मेमने को नकार देगी और मेमना समूह के साथ नहीं चलता। इस सम्बन्ध का दूरगामी असर भी देखा गया। आम तौर से भेड़ और बकरियां एक रेवड़ में रहती है, व्यस्क होने पर भेड़ प्रजनन के लिए भेड़ को ही चुनेगी और बकरी अपनी प्रजाति का साथी। केंड्रिक और उनके साथियों ने देखा कि, यदि पैदा होने के बाद से भेड़ के बच्चे को बकरी पाले, तथा बकरी के बच्चे को भेड़ पाले, तो व्यस्क होने पर, भेड़ जो बकरी के साथ पली है प्रजनन के लिए बकरी चुनेगी, तथा बकरी जिसे भेड़ ने पाला है प्रजनन के लिए भेड़ चुनेगी। इसके अतिरिक्त केंड्रिक ने यह भी देखा कि भेड़ें अन्य भेड़ों के चेहरे, लगभग ५० तक, काफी देर तक याद रख सकती है।
नर-वानर समूह
एलिसन जौली के अनुसार नर-वानर समूह में स्नेह सम्बन्धों की निम्न मुख्य विशेषताएं हैं। नर-वानर समूह की पहली विशेषता है कि बच्चा शारीरिक और संवेगात्मक रूप से माँ से जुड़ा है, और यह सम्बन्ध लेमर से लेकर मनुष्य तक और अधिक जटिल होता जाता है। माँ से बच्चे के इस सम्बन्ध का जीवन के आरंभिक काल में सामाजिक व्यवहार के प्रशिक्षण में विशेष महत्त्व है। दूसरे, जौली के अनुसार, माँ जब तक बच्चे को विशेष रूप में नहीं देखे वह ठीक से जी नहीं पायेगा, या उसके सामाजिक व्यवहार में कमी रह जाएगी। जैसे, यह ज़रूरी है कि, माँ अपने बच्चे को अपनी गोदी में बिठाए, उसे स्तनपान करने दे, उसकी सफाई करे, और उसे सहलाए और उसकी मदद करे। बच्चे के सहज व्यवहार, जैसे, चिपकना, रेंगना, जड़ता, तथा चूसना इस सम्बन्ध को मज़बूत बनाते हैं। इनके साथ-साथ कई किसम की आवाजें माँ और बच्चे को एक दूसरे की तरफ आकर्षित करती हैं। तीसरे, जौली का कहना है कि जॉन बाल्बी ने सशक्त रूप से लारेंज़ के अध्यंकन के सिद्धान्त को मानव के विकास के सन्दर्भ में रखा। यही नहीं, बाल्बी ने बच्चे को असहाय अवस्था से बाहर निकलकर उद्विकास के सन्दर्भ में देखने की पहल की। अर्थात बच्चे में ऐसे व्यवहारों का चयन हुआ जिससे वह माँ के सम्पर्क में रहे, उसे पहचाने, अजनवी से डरे, और खतरा होते ही माँ के पास जाये। चौथे, जौली का मानना है कि यह ज़रूरी नहीं कि नर-वानर समूह में बच्चा माँ के अभाव में मर जाए, बच्चे का व्यवहार समूह के अन्य सदस्यों में मातृत्व की भावना जगाने में सक्षम है। जौली का कहना है कि सामाजिक व्यवहार में एक स्तर पर यदि चूक हो जाए, उसकी भरपाई की कई संभावनाएं हैं। बच्चे के संगी-साथी और अन्य व्यस्क नर व मादा इसमें सहायता करते हैं। अंत में, जौली का मानना है कि प्राकृतिक अवस्था में ऐसी असंख्य घटनाएं घटती हैं जिनका प्रयोगशाला में अंदाजा लगाना कठिन है। यह घटनाएं बच्चे को सशक्त करती हैं, जैसे, बच्चे के बड़े होने पर, स्तनपान छुड़ाना, गोद से दूर रखना, पेड़ से कूदने में मदद, खतरे का अहसास, आदि।
व्यक्तित्व का विकास
बाल्बी ने खण्ड-१ के अंत में कुछ बातों को रेखांकित किया है। सबसे पहले, स्नेह की प्रवृत्ती और स्नेह व्यवहारों में अन्तर स्पष्ट किया। दूसरे, उन्होंने कहा बच्चे का स्नेह वस्तु के साथ व्यवहार स्नेह बन्धन का आधा भाग है। माँ का बच्चे से व्यवहार, और फिर पिता व अन्य सदस्यों का इसमें योगदान, इसे पूर्ण करता है। तीसरे, बच्चों के व्यक्तित्व में स्नेह के अनेक नमूने या प्रारूप मिलते हैं, मानसिक स्वास्थ्य में योगदान के लिए इन्हें समझना अत्यधिक ज़रूरी होगा।
बाल्बी के अनुसार स्नेह सिद्धान्त के तीनों खण्ड, वस्तु से स्नेह सम्बन्ध बनाना, स्नेह वस्तु से अलगाव, तथा स्नेह वस्तु का विलोप, संयुक्त रूप से स्नेह को समझने के लिए ज़रूरी हैं। स्नेह सिद्धान्त के ऊपर जो अध्ययन हुए हैं, तेंक्रेडे और फ्रेले के अनुसार, उन में स्नेह को समग्र रूप से देखा गया है, चाहे वह बच्चे और माँ के बीच हो, व्यस्क नर और नारी में प्रेम, या भक्त और उसका अराध्य देव। तेंक्रेडे और फ्रेले ने स्नेह सिद्धान्त की चार मुख्य विशेषतायें या कसौटियां बतायी, स्नेह की वस्तु से नजदीकी या proximity maintenance, स्नेह की वस्तु से अलगाव का विरोध और विरह वेदना या separation distress, स्नेह की वस्तु एक सुरक्षित आधार या secure base, तथा स्नेह की वस्तु एक सुरक्षित स्वर्ग या safe haven। परन्तु खोज के लिए इनसे जुड़े किसी एक पहलू पर ध्यान देना स्वाभाविक है, जैसे आन्तरिक कार्यकारी प्रारूप। स्नेह सिद्धान्त के बारे में कुछ लोगों का विचार है कि जहाँ जॉन बाल्बी ने स्नेह को नयी सोच देकर वैज्ञानिक स्तर पर ला खड़ा किया, वहीँ एन्स्वर्थ ने इसके विचारों की पुष्टि के लिए प्रमाण एकत्र किये। एन्स्वर्थ और उनके साथियों ने माँ और बच्चे के बारे में दो विधियों—गृह निरिक्षण तथा अनोखी परिस्थिति—से आंकड़े इकट्ठे किये। पहली विधि में घर जाकर माँ और बच्चे के व्यवहार का अध्ययन, तथा दूसरी विधि में बच्चे को माँ से अलग कर एक कमरे में रखना और एक अजनवी महिला से मुलाकात, और फिर बच्चे का माँ से पुनर्मिलन के समय व्यवहार देखना। इस परिक्षण से बच्चों की तीन श्रेणियाँ सामने आई। सुरक्षित या secure बच्चे माँ से पुनर्मिलन के समय खुश रहते, शांत हो जाते और खेलने लगते। अन्य बच्चे दो श्रेणियों में बंट गए, एक असुरक्षित परिहारी या insecure-avoidant, जो पुनर्मिलन के समय माँ से दूसरी ओर मूंह मोड़ लेते, न कोई ख़ुशी, तथा खेल में कोई रुचि नहीं, तथा दूसरे असुरक्षित विरोधी/उभयभावी या insecure –resistant/ambivalent, जो पुनर्मिलन के समय माँ से गुस्से में रहते पर संपर्क भी करते, न कोई ख़ुशी, तथा खेल में कोई रुचि नहीं। स्टील के अनुसार पिछले ५० सालों में एन्स्वर्थ के यह तीन नमूने या श्रेणियाँ बच्चों के नैदानिक क्षेत्र में महत्वपूर्ण साबित हुए हैं। उसने एक चौथे नमूने का भी उल्लेख किया, जिसमें बच्चा अपने माता-पिता के सामने सदैव असामान्य रूप से भयभीत रहता है। बारथोलोमेव ने बाल्बी के स्नेह सिद्धान्त का वयस्कों में अध्ययन किया और व्यक्तित्व में स्नेह के चार प्रारूप खोजे—सुरक्षित या secure, चिंतित या preoccupied, खारिजी या dismissing, और डरपोक या fearful। हालाँकि व्यक्तित्वों के इन चार प्रारूपों को लेकर कई दिशाओं में अध्ययन किये गए हैं, स्टील का कहना है कि एक नयी दिशा है पिता का बच्चे के विकास में योगदान।
भक्त और उसका अराध्य देव
खोज कर्ताओं ने स्नेह बन्धन की उपरोक्त चार मुख्य कसौटियों, नजदीकी रखना, विरह वेदना, सुरक्षित आधार, तथा सुरक्षित स्वर्ग, को भक्त का उसके अराध्य देव से सम्बन्ध समझने के लिए रूपांतरण किया। उनकी अवधारणा है, जिसे सबसे पहले किर्कपेट्रिक ने विस्तार में रखा, कि भगवान से सम्बन्ध को स्नेह बन्धन मान सकते हैं। भक्त का भगवान से सम्बन्ध अनेक रूपों में मिलेगा, बालक, प्रेमी, सखा, आश्रय देने वाला, आदि। सिसिरेली ने इन चार कसौटियों को इस प्रकार रखा, भगवान से नजदीकी सम्बन्ध बनाना, भगवान से अलगाव का दुःख, भगवान एक सुरक्षित आधार, तथा भगवान एक सुरक्षित स्वर्ग। सिसिरेली आगे लिखते हैं कि किर्कपेट्रिक का मानना है कि भगवान से सम्बन्ध दो तरह से बन सकता है, एक तो वह लोग जिनका माँ से विश्वसनीय सम्बन्ध है, इसको सीधे भगवान पर स्थानांतरित कर सकते हैं, दूसरे वह लोग जिनका माँ से विश्वसनीय सम्बन्ध नहीं है, इसकी पूर्ती के लिए भगवान से नाता जोड़ेंगे। ग्रेंक्विस्ट और उनके साथियों का विचार है कि जब स्नेह तंत्र बाहरी या आतंरिक वातावरण की घटनाओं से उत्तेजित होता है तो व्यक्ति भगवान से नजदीकी ढूँढेगा या महसूस करेगा।
महेला जयवर्धने
देनागमागे प्रोबोत महेला डी सिल्वा जयवर्धने (මහේල ජයවර්ධන; जन्म २७ मई १९७७), जो मुख्य रूप से महेला जयवर्धने के नाम से जाने जाते हैं। वह एक श्रीलंकाई क्रिकेट कोच और पूर्व क्रिकेट खिलाड़ी हैं। दक्षिण अफ्रीका के खिलाफ जयवर्धने ने सर्वोच्च टेस्ट स्कोर ३७४ बनाया जो टेस्ट क्रिकेट के इतिहास में दाएं हाथ के बल्लेबाज द्वारा उच्चतम टेस्ट स्कोर है।
जयवर्धने ने १९९७ में टेस्ट क्रिकेट में पदार्पण किया और उसके बाद एक दिवसीय अंतरराष्ट्रीय (वनडे इंटरनेशनल) की शुरुआत अगले सत्र में की। २००६ में उन्होंने दक्षिण अफ्रीका के खिलाफ श्रीलंका की घरेलू श्रृंखला के दूसरे टेस्ट में ३७४ का स्कोर बनाते हुए, टेस्ट क्रिकेट में एक श्रीलंकाई क्रिकेट खिलाड़ी द्वारा सर्वोच्च स्कोर बना। उनका टेस्ट क्रिकेट में बल्लेबाजी औसत ५० से कम और वनडे क्रिकेट में ३० से ज्यादा का औसत रहा। वह १०,००० से अधिक टेस्ट रन बनाने वाले श्रीलंकाई क्रिकेट के इतिहास में पहले खिलाड़ी हैं। अपने अपेक्षाकृत कम वनडे औसत के बावजूद, जयवर्धने को श्रीलंका का सर्वश्रेष्ठ बल्लेबाजों में से एक माना जाता है।
एकदिवसीय मैचों में १०,००० से अधिक रन बनाने का प्रतिष्ठित रिकॉर्ड भी इनके नाम है। टीम के साथी बल्लेबाज कुमार संगाकारा के साथ, उन्होंने टेस्ट में तीसरे विकेट के लिए सबसे अधिक रनों की साझेदारी की, जिसमें राहुल द्रविड़ और सचिन तेंदुलकर के ५८२६ रन को पार करते हुए कुल ५८९० रन बनाए। यह कारनामा गॉल इंटरनेशनल स्टेडियम में पाकिस्तान के खिलाफ पहले टेस्ट मैच के दौरान कायम किया था, जो उनका इस मैदान पर आखिरी टेस्ट था। उन्होंने उस मैच में ५६ रन बनाए।
जयवर्धने श्रीलंका टीम के प्रमुख सदस्य थे जिसने 2014 आईसीसी विश्व ट्वेंटी20 जीता था और वह २००७ क्रिकेट विश्व कप, २०११ क्रिकेट विश्व कप, २००९ आईसीसी विश्व ट्वेन्टी २० और २०१२ आईसीसी विश्व ट्वेन्टी २० के फाइनल में जगह बनाई थी।
२००६ में, जयवर्धने को अंतर्राष्ट्रीय क्रिकेट परिषद द्वारा वर्ष का सर्वश्रेष्ठ अंतरराष्ट्रीय कप्तान नामित किया गया और २००७ में उन्हें वर्ष के सर्वश्रेष्ठ टेस्ट क्रिकेट खिलाड़ी के रूप में भी नामित किया गया। जयवर्धने ने इंग्लैंड और श्रीलंका के बीच १९ मई २०१६ को हेडिंग्ले में पहले टेस्ट में अंतरराष्ट्रीय टीवी कमेंटेटर के रूप में भी काम किया।
आर्यदेव
आर्यदेव माध्यमिक शाखा के प्रसिद्ध नैयायिक और ग्रंथकार थे। ये दक्षिण भारत के निवासी और नागार्जुन के प्रधान शिष्य थे। इन्होंने महाकोशल, स्त्रुघ्न, प्रयग और वैशाली आदि की अपनी यात्रा में अनेक ख्यातनामा विद्वानों को शास्त्रार्थ में अभिभूत किया था। नालंदा में इन्होंने अनेक वर्ष तक पंडित के पद पर आसीन होने का गौरव प्राप्त किया था। इन्होंने "शतकशास्त्र" "ब्रह्मप्रमथनयुक्तिहेतुसिद्धि" आदि विशिष्ट ग्रंथों का प्रणयन किया था।
लंका के महाप्रज्ञ एकचक्षु भिक्षु आर्यदेव अपनी ज्ञानपिपासा शांत करने के लिए नालंदा के आचार्य नागार्जुन के पास पहुँचे। आचार्य ने उनकी प्रतिभा की परीक्षा करने के लिए उनके पास स्वच्छ जल से पूर्ण एक पात्र भेज दिया। आर्यदेव ने उसमें एक सूई डालकर उसे इन्हीं के पास लौटा दिया। आचार्य बड़े प्रसन्न हुए और उन्हें शिष्य के रूप में स्वीकार किया। जलपूर्ण पात्र से उनके ज्ञान की निर्मलता और पूर्णता का संकेत किया गया था और उसमें सूई डालकर उन्होंने निर्देश किया कि वे उस ज्ञान तक पहुँचना चाहते हैं।
अरविंद डिसिल्वा
अरविंद डिसिल्वा श्रीलंकाई क्रिकेट खिलाड़ी हैं।
ग्रैण्ड थैफ्ट ऑटो (शृंखला)
ग्रैंड थेफ्ट ऑटो (GTA ) एक वीडियो गेम है, जिसे पहले डेव जोन्स द्वारा तैयार किया गया था, बाद में डैन हाउसर और सैम हाउसर ने इसे विकसित किया, इस गेम के डिजाइनर ज़ैचारी क्लार्क हैं, लेकिन इसे मुख्य रूप से रॉकस्टार नॉर्थ (पूर्व का DMA डिजाइन) ने विकसित किया और रॉकस्टार गेम श्रृंखला के रूप में रिलीज़ किया।
इस गेमप्ले में एक्शन, एडवेंचर, ड्राइविंग और कभी-कभी रोल प्लेइंग, चालबाज़ी और रेसिंग जैसी खासियतें भी हैं, इस गेम के कुछ विषय वयस्क और हिंसक प्रकृति के होने के कारण यह विवादास्पद बन गया। यह श्रृंखला विभिन्न मुख्य पात्रों के इर्द-गिर्द घूमती है, जो अंडरवर्ल्ड के आपराधिक गिरोहों के जरिए ऊपर उठना चाहते है, हालांकि हरेक खेल में उनके उद्देश्य अलग-अलग होते है। आम तौर पर विपक्षी ऐसे चरित्र के है जो सरदार या उनके संगठन के साथ विश्वासघात करते हैं या उनकी प्रगति में अड़चन डालते हैं।
इस श्रृंखला में ग्रैंड थेफ्ट ऑटो IV की शुरुआत होने से लेकर अब तक इसके नौ स्टैंड-अलोन गेम्स, दो विस्तार पैक नवीनतम किस्त के साथ रिलीज़ किया जा रहा है। माइकल मैडसेन, बर्ट रेनॉल्ड्स, डेनिस होप्पर, गैरी बसी, सामुएल एल जैक्सन, क्रिस पेन्न, जेम्स वुड्स, जो पॅनटोलिअनो, फ्रैंक विन्सेन्ट, रॉबर्ट लोग्जिया, केली माक्लाचलन, पीटर फोंडा, रे लिओट्टा जैसे प्रमुख फ़िल्मी चरित्र इस श्रृंखला की अलग-अलग किश्तों में हैं। इस श्रृंखला का नाम और इसके गेम ग्रैंड थेफ्ट ऑटो से निकले हैं, गाड़ियों की चोरी के सन्दर्भ में इस शब्दावली का उपयोग होता है।
विकास आनन्द
विकास आनंद एक भारतीय बॉलीवुड फिल्म और टेलीविजन अभिनेता हैं।
ग्रैण्ड थैफ्ट ऑटो (शृंखला)
समीक्षा
यह खेल किसी बड़े शहर के लोगों को आपराधिक भूमिका ग्रहण करने की गुंजाईश पैदा करता है और बड़े अनोखे ढंग से खेल के दौरान एक व्यक्ति संगठित अपराध के जरिए ऊपर उठता दिखाया जाता है। शहर के अपराध जगत के बॉस द्वारा विभिन्न मिशन को पूरा करने का काम दूसरे अपराधियों को दिया जाता हैं, ऐसे ही मिशन के जरिए कहानी आगे बढ़ती है।हत्याएं और दूसरे अपराध चलते रहते हैं, लेकिन मुख्य मिशन को करते हुए कभी कभी टैक्सी चलाना, आगजनी का सामना करना, दलाली करना, स्ट्रीट रेसिंग, बस ड्राइविंग, फिक्स्ड-विंग एयरक्राफ्ट चलाने जैसे वैकल्पिक एडवेंचर भी इस गेम के दौरान, मुख्य मिशन को पूरा करने के समय एक अपवाद के साथ, किसी भी समय अलग से किये जा सकते हैं।
ग्रैंड थेफ्ट ऑटो III और बाद के खेल में पात्रों की बोली और रेडियो स्टेशन की आवाज बहुत जोरदार है जो कि खेल में म्यूजिक के जरिये डिस्क जॉकी, रेडियो से जुड़े व्यक्तित्व, विज्ञापन, टॉक रेडियो, पॉप संगीत और अमेरिकी संस्कृति को उजागर करती है।
किसी शहरी वातावरण में वाहनों का उपयोग करते हुए वह सब मिलता है जो किसी शहर का एक बुनियादी माहौल में होता है; यहां तक की पैदल चलनेवालें भी, जो आमतौर पर ट्राफिक सिग्नलों को मानते हैं, गेम का अंग हैं। गेम से संबंधित विस्तृत जानकारी एक खुले पटल पर दिखायी जाती है, जैसा कि कई अन्य खेलों में इनका उपयोग किया गया है, मसलन द सिंपसंस हिट एंड रन में अपराध और हिंसा पर कम जोर दिया गया है।
इतिहास
मूल ग्रैंड थेफ्ट ऑटो के रिलीज होने के बाद ग्रैंड थेफ्ट ऑटो ' श्रृंखला को निर्धारित टाइटल (उदाहरण के लिए: ग्रैंड थेफ्ट ऑटो III) के साथ नंबर जोड़ दिए जाने और कुछ हद तक खास तरह के ग्राफिक्स इंजन के इस्तेमाल के आधार पर विभिन्न तालिकाओं में विभाजित किया जा सकता है।
ग्रैंड थेफ्ट ऑटो
ग्रैंड थेफ्ट ऑटो श्रृंखला का पहला गेम ग्रैंड थेफ्ट ऑटो है जिसे 1997/1998 में Microsoft DOS /Windows के लिए और साथ में Sony PlayStation के लिए भी रिलीज़ किया गया था। यह गेम तीन अलग-अलग काल्पनिक शहरों लिबर्टी सिटी, सैन एंड्रेअस और वाइस सिटी के लिए तैयार किया गया। एक छोटा संस्करण गेम ब्वॉय कलर पोर्ट बाद में रिलीज़ किया गया था।
बाद में इसके दो विस्तार पैक भी पेश किये गए। ये दोनों, ग्रैंड थेफ्ट ऑटो: लंदन के नाम से थे। हालांकि ग्रैंड थेफ्ट ऑटो III तक समय की अवधारणा को औपचारिक रूप से लागू नहीं किया गया था, इसलिए अनुमान लगाया जा सकता है कि ग्रैंड थेफ्ट ऑटो: लंदन, 1961 जो कि दूसरा विस्तृत पैक है, औ यह ग्रैंड थेफ्ट ऑटो की अंतिम तालिका वाला गेम है।
ग्रैंड थेफ्ट ऑटो 2
गेम बॉय कलर पोर्ट का एक छोटा संस्करण भी निर्मित किया गया। दूसरे अन्य गेमों की तरह ग्रैंड थेफ्ट ऑटो श्रृंखला का ग्रैंड थेफ्ट ऑटो 2 एक अकेला गेम था, जिसे इस दौर का द्विशतवार्षिक गेमिंग कहा जा सकता है। यह अकेला गेम है जसे 'T' का दर्ज़ा दिया गया है। इसके अलावा यह अकेला गेम है, जिसकी अगली कड़ी के शीर्षक में रोमन अंक के बजाय सामान्य अंक है।
ग्रैंड थेफ्ट ऑटो III
ग्रैंड थेफ्ट ऑटो III अक्टूबर 2001 में रिलीज़ किया गया जो बाद में फ्रेंचाइज के लिए अत्यंत ही लाभदायक साबित हुआ। इस गेम को तत्कालीन समय के आधार पर काल्पनिक शहर लिबर्टी सिटी, जो कि न्यूयॉर्क शहर जैसा ही था, में सेट किया गया था; लेकिन इसमें अमेरिका के दूसरे शहरों की खासियतों को भी शामिल किया गया था। ग्रैंड थेफ्ट ऑटो III ने सीरिज में एक तीसरे व्यक्ति के दृष्टिकोण (थर्ड पर्सन व्यू) को भी लाया, जबकि इससे पहलेवाले शीर्षकों में परंपरागत टॉप-डाउन व्यू का ही उपयोग किया गया था, (हालांकि अभी भी यह दृष्टिकोण एक वैकल्पिक कैमरे के एंगल में ही उपलब्ध है। यह पहला मौका था जब सैंडबॉक्स गेम को संचालित करने में लगातार जो समस्या पेश आ रही थी, उसे निरंतर GPS ट्रिगर्ड छोटे-नक्शे के जरिये सुलझाया गया, यह खिलाड़ी की स्थिति को दर्शाने के साथ उसके अगले लक्ष्य को भी दिखाता है। आधुनिक 3D गेम इंजन के साथ ग्राफिक्स को अपडेट किया गया। एक मिशन-आधारित पहुंच का उपयोग करके गेमप्ले इंजन द्वारा GTA III के एक्स्प्लोरेबल वर्ल्ड का विस्तार किया गया। एक से ज्यादा प्लेयर का विकल्प हटा दिया गया था (थर्ड पार्टी मोड बाद में रिलीज़ किया गया, जिसमें एक से अधिक प्लेयर खेल सकते हैं), लेकिन कई क्षेत्रों में, जैसे कि पात्रों की बोली और प्लॉट के मामले में GTA III को विकसित किया गया है, (पिछले गेम्स के कई लेवल में बातचीत को बहुत ही छोटे से एनिमेटेड कट दृश्यों के जरिये, जबकि दूसरे संदेशों को उपशीर्षक के जरिये स्क्रीन पर दिखाया गया था।)
ग्रैंड थेफ्ट ऑटो III की सफलता के बाद ग्रैंड थेफ्ट ऑटो: वाइस सिटी को 2002 में रिलीज़ किया गया। इस गेम को 1986 में वाइस सिटी, जो कि मियामी में स्थित है, सेट किया गया। इस गेम का प्लॉट 1980 के दशक में हो रहे कोकीन के व्यापार पर केंद्रित है। वाइस सिटी पहला गेम है जिसमें पूरी तरह से आसमान पर उड़नेवाले वाहनों; मसलन, समुद्री प्लेन, हेलीकॉप्टर; जिसे खिलाडियों द्वारा भी चलाया जा सकता है; जैसी खूबियों को शामिल किया गया। इसमें बहुत सारे नए हथियारों और वाहनों को भी शामिल किया गया।
ग्रैंड थेफ्ट ऑटो: सैन एंड्रेअस को अक्टूबर 2004 में रिलीज़ किया गया, जिसे 1992 में उभरे कैलिफोर्निया गिरोह को ध्यान में रख कर तैयार किया गया था; साथ ही इसके जरिये क्रैक कोकीन के खिलाफ जागरूकता लाने की भी कोशिश की गयी। सैन एंड्रेअस की सेटिंग एक काल्पनिक राज्य के रूप में की गयी है, जो कैलिफोर्निया और नेवादा के कुछ अंदरूनी शहरों, विशेष रूप से लॉस एंजिल्स, सैन फ्रांसिस्को और लास वेगास पर आधारित है। और इसके प्रतिरूपी शहर लॉस सैंटोस, सैन फिएर्रो और लास वेंटुरस भी हैं। इस गेम में लॉस सैंटोस तथा सैन फिएर्रो और लॉस सैंटोस तथा लास वेंटुरस के बीच में पड़नेवाले गांव और लास वेंटुरस तथा सैन फिएर्रो के बीच रेगिस्तान के दृश्य भी शामिल किये गए।
ग्रैंड थेफ्ट ऑटो एडवांस के साथ गेम ब्वॉय एडवांस को भी 2004 में रिलीज़ किया गया था। मूल रूप से GTA III के रूपांतरण रूप में इसे विकसित किया गया, मगर यही मूल खेल बन गया। गेम बॉय कलर पोर्ट की तरह ग्रैंड थेफ्ट ऑटो, ग्रैंड थेफ्ट ऑटो 2, ग्रैंड थेफ्ट ऑटो एडवांस में हिंसा, जो कि GTA की खास विशेषता है, को कम नहीं किया गया। गेम को ESRB से "M" दर्ज़ा प्राप्त हुआ है। इसे एक बाहरी डेवलपर डिजिटल एक्लिप्स (Digital Eclipse) द्वारा विकसित किया गया था।
2005 और 2006 में, रॉकस्टार ने दो गेम प्लेस्टेशन पोर्टेबल के लिए रिलीज़ किया, दोनों गेमों को रॉकस्टार लीड्स द्वारा विकसित किया गया था। ग्रैंड थेफ्ट ऑटो: लिबर्टी सिटी स्टोरीज, ग्रैंड थेफ्ट ऑटो III की एक पूर्व कड़ी है और 1998 में लिबर्टी सिटी में इसे तैयार किया गया। प्लेस्टेशन 2 पोर्ट को 6 जून 2006 में रॉकस्टार द्वारा रिलीज़ किया गया था।
कालानुक्रमिक क्रम में (उस क्रम में नहीं जिसमे उन्हें रिलीज किया गया) तीसरी पीढ़ी के ग्रैंड थेफ्ट ऑटो गेम इस प्रकार हैं :
ग्रैंड थेफ्ट ऑटो IV
Microsoft ने आधिकारिक तौर पर रॉकस्टार के साथ "रणनीतिक गठजोड़" करते हुए उनके X06 इवेंट में उनके Xbox लाइव सर्विस के जरिए एपिसोड की सामग्री में अपने अधिकारों की घोषणा की। यह सामग्री ग्रैंड थेफ्ट ऑटो IV :लॉस्ट एंड डैम्ड के रूप में 17 फ़रवरी 2009 को रिलीज़ की गयी और यह डाउनलोड करने के लिए उपलब्ध है, एकदम खास तौर पर Xbox 360 के लिए। मौजूदा गेम की विस्तारित कड़ी में कुछ नए तत्व जोड़े गए हैं और इसमें "द लॉस्ट" मोटरसाइकिल गिरोह के उपाध्यक्ष जॉनी कैलिबित्ज पर फोकस किया गया है।
दूसरी ग्रैंड थेफ्ट ऑटो IV डाउनलोड योग्य सामग्री को द बलैड ऑफ़ गे टोनी नाम दिया जाएगा. द बलैड ऑफ़ गे टोनी के साथ ही ग्रैंड थेफ्ट ऑटो के लिबर्टी सिटी एपिसोड का एक संकलित पैक Xbox 360 के लिए रिलीज़ किया जाएगा. इसमें द लॉस्ट एंड डैम्ड और द बलैड ऑफ़ गे टोनी एक ही डिस्क में शामिल किया जाएगा और GTA IV की मूल प्रति की आवश्यकता नहीं होगी।
कालानुक्रमिक क्रम में चौथी पीढ़ी के ग्रैंड थेफ्ट ऑटो के गेम इस प्रकार हैं:
खेलों का सारांश
† यह ध्यान देने योग्य बात है कि इस गेम के सभी टाइटल "ग्रैंड थेफ्ट ऑटो" से शुरू होते हैं।
हरे निशान वाले गेम एक नए युग की शुरुआत हैं और इसी युग में वे सब जो पीले रंग के निशान वाले हैं वे भी पूर्ववर्ती हरे क्षेत्र के ही हैं।
विवाद
इस श्रृंखला के साथ बहुत ही नकारात्मक विवाद जुड़ गया है। भूतपूर्व वकील जैक थोम्पसनने हत्या के अनेक शिकार लोगों के परिवारों के लिए बहुत सारे मामले लड़ते हुए ग्रैंड थेफ्ट ऑटो को उनके प्रियजनों की मौत के लिए जिम्मेदार ठहराया है। इससे संबंधित मामलों में थोम्पसन के आचार-व्यवहार की वजह से उन्हें 2008 में पदच्यूत कर दिया गया था और फ्लोरिडा बार एसोसिएशन ने उन पर 43,000 डॉलर से अधिक का जुर्माना कर दिया था।
20 अक्टूबर 2003 में एरोन हांमेल और किम्बर्ली बेडे, जिनकी हत्या दो किशोरों विलियम और जोश बकनर ने कर दी थी (जिन्होंने जांचकर्ताओं को दिए गए अपने बयान में दावा किया कि वे GTA III से प्रेरित थे), के परिवारों ने रॉकस्टार गेम्स को रिलीज़ करनेवाले, Take-Two Interactive सॉफ्टवेयर, खुदरा व्यापारी Wal-Mart और PlayStation 2 के निर्माता Sony Computer Entertainment America पर 246 मिलियन अमेरिकी डॉलर का मुकद्दमा ठोंक दिया। 29 अक्टूबर 2003 को रॉकस्टार और उसकी मूल कंपनी टेक-टू ने अमेरिका के जिला न्यायालय में यह कहते हुए मामले को रद्द करने की अपील की कि "अवधारणाओं और विचार की ही तरह बकनरों पर पड़े 'मनोवैज्ञानिक प्रभाव का अभिप्राय' भी फ्री-स्पीच क्लॉज में किये गए प्रथम संशोधन द्वारा संरक्षित हैं।" पीड़ितों के वकील जैक थोम्पसन ने इससे इंकार कर दिया, लेकिन टेनेसी की उपभोक्ता संरक्षण अधिनियम के तहत मुकदमे को राज्य की अदालत में ले जाने में नाकाम रहे। दो दिन बाद अभियोगी पक्ष की ओर से स्वैच्छिक रूप से मामला वापस लेने की सूचना दर्ज की गयी और मुकदमा बंद कर दिया गया।
मई 2005 में CNN हेडलाइंस न्यूज पर उपग्रह के जरिए थोम्पसन ग्लेन बेक के कार्यक्रम में उपस्थित हुए. थोम्पसन ने डेविन मूर का उल्लेख किया और ग्रैंड थेफ्ट ऑटो III और ग्रैंड थेफ्ट ऑटो: वाइस सिटी के बारे कहा कि "मेरे मन में कोई शक नहीं है [...] कि लेकिन पुलिस की हत्या के प्रशिक्षण में इस गेम ने उद्दीपक का काम किया, वरना वह अलबामा के फयेत्ते में तीन-तीन पुलिस अधिकारियों को मारने का काम नहीं कर सकता था। हमलोग टेक-टू, Sony, वाल-मार्ट और गेमस्टाप पर डेविन मूर को हत्या के लिए प्रशिक्षित करने का मुकदमा दायर कर रहे हैं। इससे पहले उसने हिंसा नहीं की। उसका कोई आपराधिक रिकॉर्ड भी नहीं है।
सितम्बर 2006 में थोम्पसन ने यह दावा करते हुए एक और मुकदमा किया कि कोडी पोसे ने न्यू मैक्सिको के अलबकुर्क के पशु-फार्म में अपने पिता डेल्बेर्ट पॉल पोसे, सौतेली मां त्र्योने स्मिद और सौतेली बहन मारिला स्मिद की हत्या से पहले बहुत ही सम्मोहित हो कर इस गेम को खेला था। यह मुकदमा पीड़ितों के परिवारों की ओर से दायर किया गया था। आपराधिक मुकदमे के दौरान, पोसे की बचाव टीम ने तर्क दिया कि पिता ने उसके के साथ दुर्व्यवहार किया था और सौतेली मां द्वारा वह सताया जाता था। हत्या के समय पोसे को भी जोलोफ्ट ले जाया जा रहा था। मामले में आरोप लगाया गया कि ग्रैंड थेफ्ट ऑटो: वाइस सिटी खेलने के जुनून के कारण और उसके उकसावे में आकर उसने हत्या नहीं की। इस मामले में कोड़ी पोसे, Rockstar Games, Take-Two Interactive और Sony के नाम थे। इस मुकदमे में 600 मिलियन अमेरिकी डॉलर हर्जाने के रूप में मांगी गयी।
2009 में एक छह साल के लड़के ने दावा किया कि उसने इस खेल के माध्यम से कार चलाना सीखा था, लेकिन वह अपनी पारिवारिक कार लेकर 10 मील की यात्रा पर निकला और दुर्घटनाग्रस्त हो गया।
गिनीज वर्ल्ड रिकॉर्ड्स 2009 और 2008 के गेमर्स एडीशन के मुताबिक, यह अब तक की सबसे विवादास्पद विडियो गेम श्रृंखला है, जिस पर 4,000 लेख प्रकाशित हो चुके हैं। जिनमें हिंसा को बहुत ही भव्यता से दिखाने,खिलाडियों को बिगाड़ने और वास्तविक जीवन को अपराधों से जोड़ने के आरोप हैं।
छठी पीढ़ी
हरेक कंसोल संस्करण गेम की शुरुआत ग्रैंड थेफ्ट ऑटो III से हुई और हरेक गेम को लेकर कोई न कोई विवाद उठा. छठी पीढ़ी के वीडियो गेम में तीन मूल कंसोल किश्तें थी। इस पीढ़ी में उपजी कुछ विवादों मसलन; अत्यधिक हिंसा, नफरत के वशीभूत होकर किये जाने अपराध भी इसमें शामिल हैं, साथ ही यह भी कि इसमें जानबूझकर सेक्स डाला गया है।
आम हिंसा से जुडी़ बदनामी (ग्रैंड थेफ्ट ऑटो III)
विवादों और शिकायतों की शुरुआत ग्रैंड थेफ्ट ऑटो III के रिलीज के साथ शुरू हुई। कुछ विवादों के लिए मैक्स क्लिफ्फोर्ड को जिम्मेदार ठहराया जा सकता है, जिसने गेम बिक्री को बढ़ाने की गरज से टैबोलाइड पत्रिकाओं में प्रचार करने के लिए सनसनीखेज सामग्री प्रकाशित करवायी.
पारंपरिक रूप से जैसा कि अन्य गेम करते हैं, "नायकोचित" कार्यों के बजाय अवैध गतिविधियों को फोकस करने के लिए भी गेम की आलोचना की गयी। अस्थायी परिणामों के लिए भी गेम का मुख्य चरित्र विविध प्रकार के अपराधों और हिंसक गतिविधियों को अंजाम देता है, वह पुलिस और सैन्यकर्मियों की हत्या जैसे अपराध भी करता है। हिंसक वीडियो गेम्स के विरोधियों, मसलन हिलेरी क्लिंटन और जूलिया बोसमैन का मानना है कि खिलाड़ी इनकी नक़ल करने की कोशिश करेंगे और वास्तविक जीवन में ऐसी कार्रवाई के गंभीर नतीजे हो सकते है, जबकि समर्थकों  का मानना है कि यह महज एक भावनात्मक आउटलेट प्रदान करता है।
आलोचकों ने महिलाओं के प्रति शोषक और हिंसक रवैया अपनाने की मनोवृत्ति का भी इस पर आरोप लगाया है। हालांकि इसमें ऐसा करने के लिए यह प्रोत्साहित नहीं किया गया है, लेकिन मुख्य चरित्र क्लौड वेश्याओं की सेवाओं का इस्तेमाल करता है और अगर खिलाडी़ की इच्छा हो तो वह उनकी हत्या भी कर सकता है और उन्हें लूट भी सकता है। इस तरह की बातों को बाद की श्रृंखला के हर खेल में शामिल किया गया है और IV (चौथे) संस्करण में तो और भी ज्यादा ग्राफिक के साथ इसका इस्तेमाल हुआ है।
हैती के साथ कथित तौर पर भेदभाव (ग्रैंड थेफ्ट ऑटो: वाइस सिटी)
श्रृंखला के छठे गेम ग्रैंड थेफ्ट ऑटो : वाइस सिटी की भी बहुत आलोचना हुई थी। विशेष रूप से एक मिशन जरुर विवादास्पद बन गया, जिसमें खिलाड़ी को हैतीयन और क्यूबा के बीच गैंग वार भड़काना जरूरी होता है। हैतीयन और क्यूबा के मानहानि विरोधी ग्रुपों ने गेम की आलोचना की।
सेक्स (ग्रैंड थेफ्ट ऑटो: सैन एंड्रेअस)
सैन एंड्रेअस में शामिल सेक्स मिनी गेम काट दिया गया, लेकिन गेम कोड में बना रहा, जिसे इसके कंसोलऔर Windows संस्करण दोनों में ही खोज लिया गया। डब किया गया "हॉट कॉफी मोड" एक मिनी गेम है, जिसमें खिलाडी अपनी गर्लफ्रेंड के साथ यौन संबंध बना सकता है।
ग्रैंड थेफ्ट ऑटो : सैन एंड्रेअस के रिलीज़ होने के बाद हैकर/ मोडेर्स गेम के अप्रयुक्त कोड की खोज करने में कामयाब हो गए और इसे Windows और Xbox संस्करण के लिए (एक मोडचिप के साथ) अनधिकृत रूप से रिलीज़ कर दिया गया और प्लेस्टेशन 2 संस्करण में एक्शन रीप्ले कोड को सक्षम करके खिलाड़ी को सेक्स से भरपूर मिनी गेम खेलने के समर्थ बनाया गया (गेम में सेक्स के लिए प्रयोग किये गए एक व्यंजना के सन्दर्भ में है "हॉट कॉफी" उपाधि). ऐसे मिनी गेम्स का उद्देश्य कभी भी अंतिम संस्करण तक पहुचने का नहीं होता है, लेकिन इसमें गेम के कोड को आंशिक रूप से बरकरार रखा जाता है। इससे कोड बरक़रार रखे गेम के संस्करण को केवल वयस्कों के लिए (AO) ESRB का दर्ज़ा मिल जाता है। मैच्योर (M) का दर्ज़ा बनाये रखने के लिए टेक टू इंटरएक्टिव (Take-Two Interactive) को फिर से रिलीज करने के लिए बाध्य किया गया। "हॉट कॉफी" कोड के कारण टेक टू (Take-Two) के खिलाफ मुकदमा भी दायर किया गया।
स्पष्ट रूप से नग्नता
द लॉस्ट एंड डैम्ड एक्सपेंसन पैक की अमेरिका के माता-पिताओं के संगठन कोंमन सेंस मीडिया ने पैक में नग्नता से भरपूर सामग्री की निंदा करते हुए एक सार्वजनिक चेतावनी जारी की थी। उन्होंने कहा कि इस खेल में "सामने की ओर से पुरुष नग्नता" इस तरह दिखायी गयी कि "पहलेवाले संस्करणों से यह कहीं ज्यादा यह अधिक विवादास्पद हो गया है।" [87]
इसी जैसे दूसरे गेम
आलोचकों ने कभी-कभी ग्रैंड थेफ्ट ऑटो III के रिलीज को वीडियो गेम के इतिहास में एक क्रांतिकारी घटना के रूप लिया, जैसा कि लगभग एक दशक पहले डूम के रिलीज के वक्त हुआ था। बाद के गेम जिनमें ड्राइविंग और शूटिंग के फार्मूले का अनुसरण किया गया, उसे ग्रैंड थेफ्ट ऑटो क्लोन्स कहा गया। कुछ समीक्षकों ने तो इस ठप्पे का विस्तार "ड्राइवर" सीरिज तक कर दिया, जबकि यह श्रृंखला ग्रैंड थेफ्ट ऑटो III के रिलीज से पहले आयी थी। ग्रैंड थेफ्ट ऑटो क्लोन्स एक तरह से 3D एक्शन-एडवेंचर गेम है, GTA -शैली के गेम को एक्शन-एडवेंचर गेम (लड़ाई-खतरों वाले गेम) के रूप में सन्दर्भित करने वाले स्त्रोतों में शामिल हैं: i. ii. iii. iv. v. जो प्लेयर को किसी भी तरह का वाहन या हथियार चलाने की क्षमता देता है, क्योंकि वे एक खुली दुनिया की खोज कर रहे हैं। इन खेलों में अक्सर हिंसक और आपराधिक विषयों को शामिल किया जाता है। कभी-कभी कुछ उल्लेखनीय खेल जैसे ग्रैंड थेफ्ट ऑटो क्लोन, सैंटस रो श्रृंखला, द गॉडफादर, द गॉडफादर II, द गेटवे, द गेटवे: ब्लैक मंडे, क्रैक डाउन, माफिया: द सिटी ऑफ़ लॉस्ट हैवेन, माफिया II, व्हील मैन, ट्रू क्राईम: स्ट्रीट्स ऑफ़ LA, ट्रू क्राईम: न्यूयार्क सिटी,  स्कारफेस: द वर्ल्ड इज़ योर्स और द सिंपसंस हिट एंड रन जैसे गेम में GTA शैली की गेमिंग का उपयोग किया गया। इसके अलावा, गेम ब्वॉय एडवांस और आईफोन (iPhone) गेम - पेबैक भी हैं।
स्वागत
2001 से ही, ग्रैंड थेफ्ट ऑटो श्रृंखला समीक्षकीय और वित्तीय दोनों ही तरह से बहुत ही सफल रही। पूरी तरह से या लगभग पूरी तरह से यह गेम समीक्षकों की नजर में खरा उतरा है और पूरी दुनिया में मार्च 2008 तक इसकी 70 मिलियन से ज्यादा प्रति की बिक्री हुई। टाइम्स ऑनलाइन के अनुसार ग्रैंड थेफ्ट ऑटो IV की नवीनतम कंसोल किश्त के पहले दिन की 609,000 प्रतियों की बिक्री ब्रिटेन में दर्ज की गयी है। [106]पहले ही हफ्ते में ग्रैंड थेफ्ट ऑटो IV की लगभग 6 मिलियन प्रतियां दुनिया भर में बिकीं और इसने लगभग 500 मिलियन डॉलर से अधिक का मुनाफा किया।
इस श्रृंखला ने कई रिकार्ड तोड़ डाले हैं और इसी कारण गिनीज वर्ल्ड रिकॉर्ड्स : गेमर्स एडिशन 2008 में 10 पुरस्कार जीत कर गिनीज वर्ल्ड रिकॉर्ड्स में अपना नाम दर्ज करा लिया है। इन रिकार्डों में किसी विडियो गेम श्रृंखला में अब तक के सबसे अधिक मेहमान कलाकारों की हिस्सेदारी, किसी वीडियो गेम में सबसे अधिक पात्रों की आवाज को स्थान देना (GTA: सैन एंद्रेअस), सबसे बड़ा साउंडट्रैक देनेवाला (GTA: सैन एंद्रेअस) और सर्वकालिक रूप से सबसे मनोरंजक गेम का दर्जा भी शमिल है।
स्कोर और बिक्री
† ग्रैंड थेफ्ट ऑटो IV श्रृंखला पहला और अकेला खेल है जिसे IGN द्वारा "10" पुरस्कार से सम्मानित किया गया। इस श्रृंखला के लिए अद्भुत बात है, क्योंकि IGN शायद ही कभी इतने सारे पुरस्कार किसी गेम को दिया हो। हाल ही में IGN ने ग्रैंड थेफ्ट ऑटो IV को पुरस्कार दिया, लेकिन इससे पहले 1999 में सोल कैलीबुर को भी "10" पुरस्कार दिए। हालांकि 2008 के बाद एक और गेम को "10" पुरस्कार से सम्मानित किया गया, उसका नाम है मेटल गिअर सॉलिड 4: गन्स ऑफ़ दी पैट्रीओट्स.
हरे रंग के निशान वाले गेम एक नए युग की शुरुआत हैं और तमाम पीले रंग के निशान वाले गेम भी हरे क्षेत्र की तरह ही एक ही युग के हैं।
भविष्य
ग्रैंड थेफ्ट ऑटो IV के रिलीज होने के बाद रॉकस्टार गेम्स ने द लोस्ट एंड डैम्ड और ग्रैंड थेफ्ट ऑटो: चाइना टाउन वार्स रिलीज किया। ये लोग ग्रैंड थेफ्ट ऑटो IV के Xbox 360 का डाउनलोड किये जा सकनेवाले पैक का दूसरा संस्करण विकसित कर रहे हैं, जिसका नाम वे दे रहें हैं ग्रैंड थेफ्ट ऑटो : दी बलैड ऑफ़ गे टोनी और यह 29 अक्टूबर 2009 को रिलीज हो रहा है। ग्रैंड थेफ्ट ऑटो: चाइना टाउन वार्स के PSP और iPhone /iPOD के संस्करण पर भी काम हो रहा है। ग्रैंड थेफ्ट ऑटो IV के रिलीज के बाद अफवाहें फैली कि अगले वर्ष 2009में इसकी एक परिपूरक किश्त रिलीज़ की जाएगी. बहरहाल, जनवरी 2009 में रॉकस्टार की ओर से इसका खंडन किया गया। वेदबुश मॉर्गन सिक्योरिटी वीडियो गेम उद्योग के विश्लेषक माइकल पच्तेर का मानना है कि अगली कंसोलकिश्त 2010 में रिलीज़ की जाएगी. गेम ट्रेलर के "बोनस राउंड" के 20वें एपिसोड में पच्तेर का कहना है, "वास्तव में मुझे लगता है कि उनके दिमाग में पहले से ही एक कहानी है। GTA5 इसकी योजना बना रहा है और मेरा अनुमान है कि ढाई साल में आप लोग अगला GTA खेल देखेंगे. 2010 तक ग्रैंड थेफ्ट ऑटो 5 आ जायेगा".
खान्तोली, कांडा तहसील
खन्तोली, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
क्वैराली, सोमेश्वर तहसील
क्वैराली, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रामचंदरपुर गाँव, गोगरी (खगड़िया)
रामचंदरपुर गोगरी, खगड़िया, बिहार स्थित एक गाँव है।
चितनपुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
SAT (सैट)
कार्यविधि
कॉलेज बोर्ड का कहना है कि SAT साक्षरता, संख्यनन और लेखन निपुणता को मानदंड मानता है जो कॉलेज में शैक्षणिक सफलता के लिए आवश्यक हैं। उनका कहना है कि SAT इस बात का मूल्यांकन करता है कि परीक्षार्थी कितनी अच्छी तरह समस्याओं के विश्लेषण और हल करते हैं - जो निपुणता उन्होंने स्कूल में सीखा है, कॉलेज में उन्हें उसकी आवश्यकता होगी. आमतौर पर SAT की परीक्षा हाई स्कूल के जूनियरों और सीनियरों द्वारा दी जाती है। विशेष रूप से, कॉलेज बोर्ड कहता है कि कॉलेज के नए विद्यार्थियों के GPA को मापे जाने से पता चलता है कि हाई स्कूल ग्रेड प्वाइंट एवरेज (GPA) के संयोजन के साथ SAT का इस्तेमाल, अकेले हाईस्कूल ग्रेड की तुलना में, कॉलेज में सफलता का एक बेहतर सूचक प्रदान करता है। SAT के जीवनकाल में अब तक किये गए विभिन्न अध्ययनों से यह पता चलता है कि SAT जब कारक होता है, तब हाई स्कूल ग्रेड और कॉलेज के नए विद्यार्थियों के ग्रेड के सह-संबंध में सांख्यिकीय रूप से अर्थपूर्ण वृद्धि देखी गयी।
ऐतिहासिक तौर पर, तटीय क्षेत्रों के कॉलेजों में SAT और मध्य-पश्चिम और दक्षिण में ACT अधिक लोकप्रिय हैं। ऐसे भी कुछ कॉलेज हैं जो पाठ्‍यक्रमों के नियोजन में ACT चाहते हैं और कुछ स्कूल ऐसे हैं जिन्होंने SAT को पहले बिलकुल स्वीकार ही नहीं किया। अब सभी स्कूलों ने इसे स्वीकार कर लिया हैं।
कुछ हाई IQ सोसाइटीज; जैसे मेंसा(Mensa), प्रोमेथियस (Prometheus) सोसाइटी और ट्रिपल नाइन सोसाइटी, कुछ सालों के प्राप्तांकों का उपयोग अपनी प्रवेश परीक्षा में करते हैं। उदाहरण के लिए, ट्रिपल नाइन सोसायटी अप्रैल 1995 से पहले ली गई परीक्षा में 1450 अंक और अप्रैल 1995 और फरवरी 2005 के बीच ली गई परीक्षाओं के लिए कम से कम 1520 प्राप्तांक को स्वीकार करती है।
कभी-कभी कुछ संगठन जैसे स्टडी ऑफ मैथेमैटिकली प्रीकोसिअस यूथ 13 साल से कम उम्र के छात्रों को SAT दिलवाते है, वे असाधारण क्षमता वाले छात्रों के चयन, अध्ययन और परामर्श देने के लिये इसके नतीजों का उपयोग करते है।
संरचना
SAT के तीन प्रमुख खंड हैं: विवेचनात्मक पठन, गणित और लेखन. प्रत्येक खंड में 200-800 के बीच अंक होते हैं। सभी अंक 10 के गुणन में हैं। कुल प्राप्तांक तीनों खण्डों के प्राप्तांकों को जोड़कर दिया जाता है। प्रत्येक मुख्य विभाग तीन भागों में विभाजित है। 10 उप-विभाग हैं, जिसमें 25 मिनट का एक अतिरिक्त प्रायोगिक या "समीकृत" ("equating") विभाग है, जो कि तीनों मुख्य विभाग में से किसी में भी हो सकता है। SAT के भावी प्रशासन के लिये प्रश्नों का सामान्यीकरण प्रायोगिक विभाग किया करता है और अंतिम प्राप्तांक में इसकी गिनती नहीं होती है। विभागों के लिये परीक्षा में वास्तविक समय तीन घंटे और 45 मिनट का होता है, हालांकि ज्यादातर प्रशासनिक कार्यों - अभिविन्यास, सामग्री का वितरण, जीवनी संबंधी विभागों को पूरा करना और ग्यारह मिनट के ब्रेक के समय को शामिल कर लिया जाए तो इन सब में साढ़े चार घंटे का समय लग जाता है। प्रायोगिक विभागों से प्राप्त अंकों के आधार पर प्रश्नों का क्रम आसान, मध्यम और कठिन होता है। आसान प्रश्न आमतौर पर खंड की शुरुआत में ही होते हैं जबकि कठिन प्रश्न किन्हीं खंडों के आखिरी में होते हैं। ऐसा प्रत्येक विभाग के साथ नहीं होता है, लेकिन मुख्यत: गणित और वाक्य संपादन और शब्द भंडार के लिए यह आवश्यक नियम है।